文化圈圈网--  清明节著名诗歌欣赏《清明》
(唐)杜牧
清明时节雨纷纷，路上行人欲断魂。
借问酒家何处有？牧童遥指杏花村。
《途中寒食》
(唐)宋之问
马上逢寒食，途中属暮春。
可怜江浦望，不见洛桥人。
北极怀明主，南溟作逐臣。
故园肠断处，日夜柳条新。
《寒食》
(唐)韩翃
春城无处不飞花，寒食东风御柳斜。
日暮汉宫传蜡烛，轻烟散入五侯家。
《闾门即事》
(唐)张继
耕夫召募爱楼船，春草青青万项田；
试上吴门窥郡郭，清明几处有新烟。
《清明》
(宋)王禹俏
无花无酒过清明，兴味萧然似野僧。
昨日邻家乞新火，晓窗分与读书灯。
《苏堤清明即事》
(宋)吴惟信
梨花风起正清明，游子寻春半出城。
日暮笙歌收拾去，万株杨柳属流莺。
《寒食上冢》
(宋)杨万里
迳直夫何细！桥危可免扶？
远山枫外淡，破屋麦边孤。
宿草春风又，新阡去岁无。
梨花自寒食，进节只愁余。
《郊行即事》
(宋)程颢
芳草绿野恣行事，春入遥山碧四周；
兴逐乱红穿柳巷，固因流水坐苔矶；
莫辞盏酒十分劝，只恐风花一片红；
况是清明好天气，不妨游衍莫忘归。
《送陈秀才还沙上省墓》
(明)高启
满衣血泪与尘埃，乱后还乡亦可哀。
风雨梨花寒食过，几家墳上子